Birkebeinerne (TV-program)

Birkebeinerne er en norsk realityserie som gikk på TVNorge i 2007. Her skulle åtte nordmenn med innvandrerbakgrunn trenes opp i å gå på ski. Målet var å gjøre dem rede til å delta i det legendarisk Birkebeinerrennet. Synnøve Skarbø var programleder, mens Pål Gunnar Mikkelsplass, Anette Bøe og Trude Dybendahl var trenere. Programmet gikk på søndager.

Ingen av deltakerne fikk imidlertid sjansen til å gå Birken siden kraftig uvær gjorde at det ble avlyst det året.

Serien ble ingen seersuksess. Premieren ble kun sett av 216 000.

Vignettmusikken til programmet var produsert av Henning Dyngvold. Melodien er Edvard Grieg - Anitras dans.

 Deltakere 
Maudo Keito (Gambia)
Cédric Luceau (Frankrike)
Robin Fitzgerald (Canada)
Song Shijuan (Kina)
Amanda Milagros Castro Bazán (Peru)
Adnan Ilyas Khan (Norge-Pakistan)
Nancy Kabia Engh (Sierra Leone)
Anees Rauf (Sri Lanka)

Referanser

Kategori:Norske reality-TV-serier
Kategori:Norske TV-produksjoner fra 2000-årene
Kategori:TV-produksjoner på TVNorge